# **ДОКЛАД**

**ЗА ОСЪЩЕСТВЕНИТЕ ДЕЙНОСТИ**

**НА НАРОДНО ЧИТАЛИЩЕ ”ФАКЕЛ-1920”**

**ГР.СОФИЯ ПРЕЗ 2021 г.**

През 2021 г. поради пандемията от корона вирус във фокуса на дейността на читалището бяха поредица от онлайн събития. Продължи кампанията за набиране на средства за ремонт в читалището. Доброволци продължават да се включват в дейността на читалището. Както до сега и през 2021 г. читалището продължи да удовлетворява културните и информационни потребности на жителите на квартала, чрез осъществяване на следните читалищни дейности:

1. **БИБЛИОТЕКА :**

През 2021 година библиотеката при Читалище „Факел-1920” продължи да предлага библиотечни и информационни услуги. В настоящия момент разполагаме с 6904 библиотечни документи и 155 читатели от различни възрастови групи.

* **Обслужване на читатели от различни възрастови групи**

През 2021 г. библиотеката предлага следните услуги:

- включване на дейности онлайн по време на извънредното положение поради Ковид-19

- читателите от всички възрастови групи бяха допускани само за обмен на книги при спазване на всички противоепидемични мерки

- безплатни индивидуални консултации за изготвяне на автобиографии и мотивационни писма – само по телефона

* **Справочно – библиографска и информационна работа**

Традиционните справки, които се изпълняват ежедневно, предимно по телефона.

**Масова работа с читатели**

Бяха създадени и публикувани онлайн на фейсбук страницата на читалището информационни филмчета на следните теми:

- Творчеството на СИДНИ ШЕЛДЪН

- творчеството на ДЖЕФРИ АРЧЪР

- творчеството на Даниел Стийл

- творчеството на ДЕЙВИД БАЛДАЧИ

- творчеството на Нора Робъртс

- творчеството на ДЖОН ГРИШАМ

- творчеството на ДЖЕЙМС ПАТЕРСЪН

- творчеството на АРТЪР ХЕЙЛИ

- творчеството на Мери Хигинс Кларк

- творчеството на ДЖЕЙМС КЛАВЕЛ.

- творчеството на Никълъс Спаркс

- 125 г. от рождението на Арчибалд Дж. Кронин – шотландски писател и лекар /1896–1981/

- творчеството на Александра Маринина

- 10 сигурни ефекта от книгите, заради които си струва да четем

- Подарете си прекрасни празнични мигове с нова книга от библиотеката

* **Комплектуване и организиране на библиотечния фонд**

Една от основните дейности на библиотеката при Народно читалище „Факел-1920” гр. София е комплектуване на библиотечния фонд.

Министерство на културата подкрепи финансово с 870,37 лв. библиотеката по Програма „Българските библиотеки – съвременни центрове за четене и информираност” 2021 г. за закупуването на 63 книги, от които 15 от български автори и 48 от чужди автори издадени от 19 издателства. Не срещнахме никакви трудности и в срок до 8 октомври 2021 г. бяха закупени посочените в Приложение 2 от проекта книги. Спазихме и условието от едно издателство броя на книгите да не надвишава 10% от общия брой заглавия.

Закупените книги отговарят на представената в проектното предложение оферта.

В резултат на проекта обогатихме библиотечния фонд с 63 книги, спазвайки изискването 15 от тях са от български автори и 48 от чужди автори на стойност 886,65 лв. /осемстотин осемдесет и шест лева и шестдесет и пет стотинки/, от които16,28/шестнадесет лева и двадесет и осем стотинки/ собствени средства, които са вписани в инвентарната книга и в КДБФ.

Читателите от отдела за възрастни имат на разположение желаните от тях нови книги. Беше направена изложба на придобитите по проекта книги и на видно място беше отбелязано, че книгите са закупени по Програма „Българските библиотеки – съвременни центрове за четене и информираност” 2021 г. с финансови средства от Министерство на културата. На фейсбук страницата на читалището беше представен проекта, финансиращата програма, дейностите и постигнатите резултати.

Обогатяването на фонда на библиотеката с нови книги доведе до затвърждаване на положителното отношение на местната общност към библиотеката.

**2.ХУДОЖЕСТВЕНО – ТВОРЧЕСКА ДЕЙНОСТ**

През 2021 г. към Читалище “Факел-1920” продължиха да развиват дейност следните художествени колективи и клубове по интереси:

* Квартет „Слава”
* Георги Икономов – индивидуален изпълнител
* Трио „Чар”
* Театрален състав „Бал Замани”
* Клуб „Паневритмия” – 3 групи с ръководители: Гергана Спасова, Румен Бакалов, Виолетка Тенева
* Клуб „Застъпничество, набиране на средства и разработване на проекти”

**Изяви на самодейците на НЧ „Факел-1920” през 2021 г.**

1. На 20 май в салона на НЧ „Факел-1920” се проведе културно събитие с художествени колективи по случай 24 май.

2. Г-н Георги Икономов към НЧ "Факел-1920" взе участие в Седми национален фестивал на старата градска и шлагерна песен "От небето идва любовта", с. Чавдар на 29-30 май 2021 г. и спечели 1во място.

3. На 18 юни 2021 г. в Народно читалище "Факел-1920" гр. София беше представена изложбата на един талантлив художник - Венко Александров. Изложбата е под надслов "Забравените българи" и впечатлява със своята провокативност, усета за реалистичност и дарбата на художника.

4. На 27.06.2021г. г-н Георги Икономов към НЧ "Факел-1920" участва в XX Национален Конкурс на старата градска песен и шлагер "С песните на Ари", гр. Хасково и спечели 1во място.

5. На 08.08.2021г. Трио „Чар” при НЧ "Факел-1920" взе участие във Фолклорен фестивал „Атолука 2021”, общ. Брацигово спечели 1во място.

**3.МАТЕРИАЛНА БАЗА И ДРУГИ ДЕЙНОСТИ**

Читалището разполага с разгърната застроена площ 155 кв.м., от които за салон - 107 кв.м. и библиотека 48 кв.м. Собствеността на читалището е обществено – публична. Салонът се използва за учебни цели, тържества и презентация на продукти.

Беше организирана кампания за набиране на средства за ремонт на читалищния салон и благодарение на дарители и доброволци, които са членове на читалището успяхме да ремонтираме салона.

Читалището организира провеждането на всички значителни културни събития и празници – Трети март, Деня на съединението, Деня на народните будители, Коледните и Новогодишни празници.